Datum: 14.06.2023

**Odgovor na vprašanje št. 11,**

ki ga je podal član občinskega sveta g Jurij Dolžan v zvezi povečanega prometa skozi naselje Breg, umestitve novega priključka za regionalno cesto in najave občinskih razpisov.

V zvezi ukrepov za čas turistične sezone, v povezavi z nadzorom in ukrepanjem s strani PP Jesenice in MIR Jesenice za promet skozi Breg je bil svetniku, dne 31.5.2023, v vednost poslano elektronsko sporočilo, ki sem ga poslal obema inštitucijama s predlogi in pričakovanji lokalne skupnosti:

* Poostren nadzor prometa skozi naselje Breg v smislu spoštovanja omejitve vožnje na relaciji Breg-Piškovca-Bled in obratno (tujci, kamperji ipd…) z ustreznim ukrepanjem in morebitnim fizičnim zavračanjem tistih, ki bi želeli ubrati ti smer (bližnjico). Prosim stopite v stik tudi z redarstvom Bled in PP Bled.
* Poostren nadzor nad t.i. črnim kampiranjem (PIškovca, Završnica)
* Nedovoljena vožnja (motornih vozil, predvsem motokrosistov in štirikolesnikov)  v naravnem in bivalnem okolju – Završnica v smeri Valvazorja in Zelenice
* Nadzor nad plačilom parkirnine in nepravilnim parkiranjem v dolini Završnice

## Poostren nadzor nad uporabo (upravičenost) dovolilnic za uporabo gozdnih cest. Skladno z Odlokom o ureditvi in varnosti cestnega prometa v naseljih Občine Žirovnica 15. člen, 6 odstavek (Dovolilnice so neprenosljive, razen med polnoletnimi člani gospodinjstva), ljudje pa to zlorabljajo

## <https://zirovnica.si/wp-content/uploads/2023/04/Odlok-o-ureditvi-in-varnosti-cestnega-prometa-v-naseljih-obcine-Zirovnica-NPB.pdf>

## Poostren nadzor predvsem v večernem in nočnem času ( predvsem vikendi občasno pa tudi drugi dnevi) v neposredni bližini osnovne šole Žirovnica in tudi vrta za šolo, ter na otroških igriščih, zaradi zbiranja mladine, ki občasno krši JRM, vožnja s skuterji in vandalizem (povzročena škoda)

* Nadzor omejitve prometa po cestarski cesti  iz smeri Gasilnega doma pa vse do Rodin in obratno
* Nadzor nad pospravljanjem iztrebkov sprehajalcev psov na območju celotne občine.
* Splošna varnost – preventiva (vlomi ipd…)

Glede »novega priključka« na regionalno cesto, ki bi razbremenil promet skozi Breg, pojasnjujem, da ni predviden v prostorskih načrtih, niti v Razvojnem programu in niti ne v Prometni strategiji, ki je bila sprejeta pred kratkim. Bodo pa stekle aktivnosti za realizacijo projekta pločnik skozi Breg. Dinamika bo seveda odvisna od pripravljenosti lastnikov zemljišč za prodajo dela parcel za potrebe pločnika.

V zvezi objav predvidenih razpisov sofinanciranja s strani občine, bomo v decembrski številki občinskih novic le te v naprej napovedali.

|  |  |  |
| --- | --- | --- |
|  |  | Leopold Pogačar  ŽUPAN |